Ål kommune ble i 2021 av Norsk kulturforum kåret til landets beste kulturkommune. Norsk kulturforum (NOKU) er interesse- og kompetanseorganisasjonen for kultursektoren i kommuner og fylkeskommuner over hele landet. Juryen begrunnet tildelingen med Ål kommunes langsiktige og systematiske satsing på å utvikle et rikt og variert kulturtilbud. Juryen fremholdt blant annet Folkemusikkveka, Leveld Kunstnartun og SundreBall som eksempler på dette.